钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

在丁太阴在本圈之边戊地心所出甲戊丁线至辛则所指为实会而正对月体至黄道寅则所指为实望若中会中望则以平行线为主盖甲壬为地心所出直线既偕太阳本圈心所出过日体之直线乙丁为平行线又偕太阴本圈

“心所出过月体之直线，丙庚为平行线”，则是两偕行
之直线合为一，甲壬而至黄道，故所指者为日月中
相会之度也。其至相对之黄道上为癸，则所指者为
日月中相望之度。设过此交会之时，太阴在丑，则月
圈心出者为丙丑线，地心出者为甲己线，两线自偕
为平行，而甲壬与乙丁自偕为平行，甲壬甲己不得
合为一线矣。故地心所出之“两偕行”线，能合为一甲
壬者，必指中交之度，为日月相会之共界也。

“实会” 、“中会” ，相距无定度。

“日月本圈各与地不同心，故两圈心所出直线各与
地心所出直线，虽恒为平行线，而又与地心所出直
线，其相距广狭恒无定数。设日在本圈之最高，月在
本圈之最庳，其实行所至即平行，所至则中会即实
会矣。或太阳在最庳，太阴在最高，或两最高、两最庳
在黄道上同度，则中会、实会亦皆无距度也。惟日月”
去本圈之最高及最庳，右行渐远，则地心所出平行
直线渐相去至半圈周，则甚相远而为实中两会之
相距最大差。